title: Рeшение на Съвета от 14 октомври 1996 година за сключване на Споразумение под формата на размяна на писма между Европейската общност и Република Турция за установяване от 1 януари 1994 година на допълнителната сума, която трябва да се приспада от таксите или от митата върху вноса в Общността на необработено маслиново масло с произход от Турция

text:
               03/ 19

               BG

               Официален вестник на Европейския съюз

               279

         31996D0621

               L 277/38

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      РEШЕНИЕ НА СЪВЕТА

   от 14 октомври 1996 година
   за сключване на Споразумение под формата на размяна на писма между Европейската общност и Република Турция за установяване от 1 януари 1994 година на допълнителната сума, която трябва да се приспада от таксите или от митата върху вноса в Общността на необработено маслиново масло с произход от Турция
   (96/621/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 113 във връзка с първото изречение на член 228, параграф 2 от него,
   като взе предвид Решение № 1/77 на Съвета за асоцииране на ЕИО — Турция от 17 май 1977 г. относно нови отстъпки при вноса на турски селскостопански продукти в Общността, и по-специално приложение IV от него,
   като взе предвид предложението на Комисията,
   като има предвид, че Споразумението под формата на размяна на писма между Европейската общност и Република Турция за установяване от 1 януари 1994 г. на допълнителната сума, която трябва да се приспадне от таксите или от митата върху вноса в Общността на необработено маслиново масло с произход от Турция, следва да бъде одобрено;
   като има предвид, че Регламент (ЕИО) № 3813/92 на Съвета от 28 декември 1992 г. за разчетната единица и обменните курсове, които трябва да се прилагат за целите на Общата селскостопанска политика (1), премахва прилагането на коригиращ фактор от 1,207509, приложим към обменните курсове за селскостопанските продукти до 31 януари 1995 г.; като има предвид следователно, че е необходимо, като се вземе предвид правопораждащият факт за селскостопанския обменен курс, да се предвиди сума за периода, завършващ на 31 януари 1995 г. и размер, приложим от 1 февруари 1995 г.,
   РЕШИ:
   Член 1
   Споразумението под формата на размяна на писма между Европейската общност и Република Турция за установяване от 1 януари 1994 г. на допълнителната сума, която трябва да се приспада от таксите или от митата върху вноса в Общността на необработено маслиново масло с произход от Турция, се одобрява от името на Общността.
   Текстът на Споразумението е приложен към настоящото решение.
   Член 2
   Председателят на Съвета се упълномощава да определи лице, оправомощено да подпише Споразумението с оглед обвързване от страна на Общността.
   Член 3
   Настоящото решение се публикува в Официален вестник на Европейските общности.

      Съставено в Люксембург на 14 октомври 1996 година.

            За Съвета

            Председател

         R. QUINN

      (1)  ОВ L 387, 31.12.1992 г., стр. 1. Регламент, последно изменен с Регламент (ЕО) № 150/95 (ОВ L 22, 31.1.1995 г., стр. 1).


title: 2010/429/ЕС: Решение на Комисията от 28 юли 2010 година за разрешаване пускането на пазара на продукти, съдържащи, състоящи се или произведени от генетично модифицирана царевица MON 88017 x MON 810 (MON-88Ø17-3 x MON-ØØ81Ø-6) в съответствие с Регламент (ЕО) № 1829/2003 на Европейския парламент и на Съвета (нотифицирано под номер C(2010) 5139)  Текст от значение за ЕИП

text:
               3.8.2010

               BG

               Официален вестник на Европейския съюз

               L 201/46

         РЕШЕНИЕ НА КОМИСИЯТА
   от 28 юли 2010 година
   за разрешаване пускането на пазара на продукти, съдържащи, състоящи се или произведени от генетично модифицирана царевица MON 88017 x MON 810 (MON-88Ø17-3 x MON-ØØ81Ø-6) в съответствие с Регламент (ЕО) № 1829/2003 на Европейския парламент и на Съвета
   (нотифицирано под номер C(2010) 5139)
   (само текстовете на нидерландски и френски език са автентични)
   (текст от значение за ЕИП)
   (2010/429/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1829/2003 на Европейския парламент и на Съвета от 22 септември 2003 г. относно генетично модифицираните храни и фуражи (1), и по-специално член 7, параграф 3 и член 19, параграф 3 от него,
   като има предвид, че:

               (1)

               На 29 ноември 2005 г. Monsanto Europe S.A. подаде до компетентния орган на Чешката република, в съответствие с членове 5 и 17 от Регламент (ЕО) № 1829/2003, заявление за пускане на пазара на храни, хранителни съставки и фуражи, съдържащи, състоящи се или произведени от царевица MON 88017 x MON 810 (наричано по-долу „заявлението“).

               (2)

               Заявлението също така обхваща пускането на пазара на продукти, различни от храни и фуражи, съдържащи или състоящи се от царевица MON 88017 x MON 810, предназначени за същата употреба, както всеки друг вид царевица, с изключение на отглеждането. Поради това, в съответствие с член 5, параграф 5 и член 17, параграф 5 от Регламент (ЕО) № 1829/2003, заявлението включва данните и информацията, изисквани от приложения III и IV към Директива 2001/18/ЕО на Европейския парламент и на Съвета от 12 март 2001 г. относно съзнателното освобождаване на генетично модифицирани организми в околната среда и за отмяна на Директива 90/220/ЕИО на Съвета (2), както и информация и заключения относно оценката на риска, извършена в съответствие с принципите, посочени в приложение II към Директива 2001/18/ЕО. То включва и план за мониторинг на въздействието върху околната среда, съобразен с приложение VII към Директива 2001/18/ЕО.

               (3)

               На 21 юли 2009 г. Европейският орган за безопасност на храните (наричан по-долу „ЕОБХ“) даде положително становище в съответствие с членове 6 и 18 от Регламент (ЕО) № 1829/2003. Той стигна до заключението, че царевица MON 88017 x MON 810 е толкова безопасна, колкото и съответстващият ѝ генетично немодифициран вид по отношение на евентуалното въздействие върху здравето на човека и на животните или върху околната среда. Поради това органът заключи, че е малко вероятно пускането на пазара на продуктите, съдържащи, състоящи се или произведени от царевица MON 88017 x MON 810, както са описани в заявлението (наричани по-долу „продуктите“), да окаже отрицателно въздействие върху здравето на човека или на животните или върху околната среда, в рамките на предвидените видове употреба (3). В становището си ЕОБХ взе предвид всички специфични въпроси и опасения, изразени от държавите-членки в контекста на консултацията с националните компетентни органи, както е предвидено в член 6, параграф 4 и член 18, параграф 4 от посочения регламент.

               (4)

               В становището си ЕОБХ също така стигна до заключението, че планът за мониторинг на околната среда, представляващ общ план за наблюдение, представен от заявителя, е в съответствие с предвидената употреба на продуктите.

               (5)

               Предвид посочените съображения следва да се предостави разрешение за продуктите.

               (6)

               За всеки ГМО следва да се посочи единен идентификатор, както е предвидено в Регламент (ЕО) № 65/2004 на Комисията от 14 януари 2004 г. за създаване на система за разработване и оценка на единните идентификатори за генетично модифицирани организми (4).

               (7)

               Според становището на ЕОБХ не са необходими специфични изисквания за етикетиране, различни от тези, предвидени в член 13, параграф 1 и член 25, параграф 2 от Регламент (ЕО) № 1829/2003, за храни, хранителни съставки и фуражи, съдържащи, състоящи се или произведени от царевица MON 88017 x MON 810. За да се гарантира обаче употребата на продуктите в рамките на разрешението, предвидено в настоящото решение, етикетирането за фуражите, съдържащи или състоящи се от ГМО, и продукти, различни от храни и фуражи, съдържащи или състоящи се от ГМО, за които е поискано разрешение, следва да бъде допълнено с ясно обозначение, че въпросните продукти не трябва да бъдат използвани за отглеждане.

               (8)

               Титулярят на разрешението представя на Комисията годишни доклади относно изпълнението и резултатите от дейностите, посочени в плана за мониторинг на въздействието върху околната среда. Тези резултати следва да бъдат представени в съответствие с Решение 2009/770/ЕО на Комисията от 13 октомври 2009 г. за утвърждаване на стандартните формуляри за отчитане на резултатите от наблюдението на съзнателното освобождаване в околната среда на генетично модифицирани организми като продукти или като съставка на продукти с цел пускане на пазара съгласно Директива 2001/18/ЕО на Европейския парламент и на Съвета (5).

               (9)

               Становището на ЕОБХ не оправдава налагането на специални условия или ограничения за пускането на пазара и/или специални условия или ограничения за употребата и търговията, включително изисквания за мониторинг след пускане на пазара за употребата на храни и фуражи или специални условия за защита на определени екосистеми/околна среда и/или географски зони, както е предвидено в член 6, параграф 5, буква д) и член 18, параграф 5, буква д) от Регламент (ЕО) № 1829/2003.

               (10)

               Цялата необходима информация относно разрешаването на продуктите следва да бъде вписана в регистъра на Общността за генетично модифицирани храни и фуражи, както е предвидено в Регламент (ЕО) № 1829/2003.

               (11)

               В член 4, параграф 6 от Регламент (ЕО) № 1830/2003 на Европейския парламент и на Съвета от 22 септември 2003 г. относно проследяването и етикетирането на генетично модифицирани организми и проследяването на храни и фуражи от генетично модифицирани продукти и за изменение на Директива 2001/18/ЕО (6) се определят изисквания за етикетирането за продукти, съдържащи или състоящи се от ГМО.

               (12)

               Настоящото решение трябва да бъде нотифицирано чрез Клиринговата къща по биобезопасност на страните по Протокола от Картахена по биологична безопасност към Конвенцията за биологично разнообразие в съответствие с член 9, параграф 1 и член 15, параграф 2, буква в) от Регламент (ЕО) № 1946/2003 на Европейския парламент и на Съвета от 15 юли 2003 г. относно трансграничното придвижване на генетично модифицирани организми (7).

               (13)

               Заявителят беше консултиран относно предвидените в настоящото решение мерки.

               (14)

               Постоянният комитет по хранителната верига и здравето на животните не даде становище в рамките на срока, определен от неговия председател.

               (15)

               На заседанието си, проведено на 29 юни 2010 г., Съветът не бе в състояние да вземе с квалифицирано мнозинство нито положително, нито отрицателно решение по предложението. Съветът сигнализира, че е приключил работата си по това досие. Мерките, съответно, следва да бъдат приети от Комисията,

         ПРИЕ НАСТОЯЩОТО РЕШЕНИЕ:
   Член 1
   Генетично модифициран организъм и единен идентификатор
   На генетично модифицираната царевица (Zea mays L.) MON 88017 x MON 810, посочена в буква б) от приложението към настоящото решение, се дава единният идентификатор MON-88Ø17-3 x MON-ØØ81Ø-6, както е предвидено в Регламент (ЕО) № 65/2004.
   Член 2
   Разрешение
   Следните продукти са разрешени за целите на член 4, параграф 2 и член 16, параграф 2 от Регламент (ЕО) № 1829/2003 в съответствие с условията, определени в настоящото решение:

               а)

               храни и хранителни съставки, съдържащи, състоящи се или произведени от царевица MON-88Ø17-3 x MON-ØØ81Ø-6;

               б)

               фуражи, съдържащи, състоящи се или произведени от царевица MON-88Ø17-3 x MON-ØØ81Ø-6;

               в)

               продукти, различни от храни и фуражи, съдържащи или състоящи се от царевица MON-88Ø17-3 x MON-ØØ81Ø-6, предназначени за същата употреба, както всеки друг вид царевица, с изключение на отглеждането.

         Член 3
   Етикетиране
   1.   За целите на изискванията за етикетиране, определени в член 13, параграф 1 и член 25, параграф 2 от Регламент (ЕО) № 1829/2003 и в член 4, параграф 6 от Регламент (ЕО) № 1830/2003, „името на организма“ е „царевица“.
   2.   Текстът „не е предназначено за отглеждане“ се съдържа на етикета и в документите, придружаващи продуктите, съдържащи или състоящи се от царевица MON-88Ø17-3 x MON-ØØ81Ø-6, посочени в член 2, букви б) и в).
   Член 4
   Мониторинг на въздействието върху околната среда
   1.   Титулярят на разрешението осигурява изготвянето и изпълнението на плана за мониторинг на въздействието върху околната среда, както е определен в буква з) от приложението.
   2.   Титулярят на разрешението представя на Комисията годишни доклади относно изпълнението и резултатите от дейностите, посочени в плана за мониторинг, в съответствие с Решение 2009/770/ЕО.
   Член 5
   Регистър на Общността
   Информацията, посочена в приложението към настоящото решение, се вписва в регистъра на Общността за генетично модифицирани храни и фуражи, предвиден в член 28 от Регламент (ЕО) № 1829/2003.
   Член 6
   Титуляр на разрешението
   Титуляр на разрешението е Monsanto Europe S.A., Белгия, представител на Monsanto Company, Съединени щати.
   Член 7
   Валидност
   Настоящото решение се прилага за период 10 години от датата на неговото нотифициране.
   Член 8
   Адресат
   Адресат на настоящото решение е Monsanto Europe S.A., Avenue de Tervuren 270-272, B-1150 Brussels — Belgium.

      Съставено в Брюксел на 28 юли 2010 година.

            За Комисията

         John DALLI

            Член на Комисията

      (1)  ОВ L 268, 18.10.2003 г., стр. 1.

      (2)  ОВ L 106, 17.4.2001 г., стр. 1.

      (3)  http://registerofquestions.efsa.europa.eu/roqFrontend/questionLoader?question = EFSA-Q-2006-020

      (4)  ОВ L 10, 16.1.2004 г., стр. 5.

      (5)  ОВ L 275, 21.10.2009 г., стр. 9.

      (6)  ОВ L 268, 18.10.2003 г., стр. 24.

      (7)  ОВ L 287, 5.11.2003 г., стр. 1.

      ПРИЛОЖЕНИЕ
      а)   Заявител и титуляр на разрешението:

                  Име

                  :

                  Monsanto Europe S.A.

                  Адрес

                  :

                  Avenue de Tervuren 270-272, B-1150 Brussels — Belgium

            От името на Monsanto Company — 800 N. Lindbergh Boulevard — St. Louis, Missouri 63167 — United States of America.
      б)   Обозначение и спецификация на продуктите:

                  1.

                  храни и хранителни съставки, съдържащи, състоящи се или произведени от царевица MON-88Ø17-3 x MON-ØØ81Ø-6;

                  2.

                  фуражи, съдържащи, състоящи се или произведени от царевица MON-88Ø17-3 x MON-ØØ81Ø-6;

                  3.

                  продукти, различни от храни и фуражи, съдържащи или състоящи се от царевица MON-88Ø17-3 x MON-ØØ81Ø-6, предназначени за същата употреба, както всеки друг вид царевица, с изключение на отглеждането.

            Генетично модифицираната царевица MON-88Ø17-3 x MON-ØØ81Ø-6, както е описана в заявлението, се произвежда при кръстосването на царевица, съдържаща явленията MON-88Ø17-3 и MON-ØØ81Ø-6, и експресира протеини Cry3Bb1 и Cry1Ab, които придават поносимост съответно към някои твърдокрили и люспокрили вредители, и протеина CP4 EPSPS, който придава поносимост към хербицида глифозат.
      в)   Етикетиране:

                  1.

                  За целите на специфичните изисквания за етикетиране, определени в член 13, параграф 1 и член 25, параграф 2 от Регламент (ЕО) № 1829/2003 и в член 4, параграф 6 от Регламент (ЕО) № 1830/2003, „името на организма“ е „царевица“.

                  2.

                  Текстът „не е предназначено за отглеждане“ се съдържа на етикета и в документите, придружаващи продуктите, съдържащи или състоящи се от царевица MON-88Ø17-3 x MON-ØØ81Ø-6, посочени в член 2, букви б) и в) от настоящото решение.

            г)   Метод на откриване:

                  —

                  Количествен метод в реално време, присъщ на явлението, основаващ се на полимеразно-верижната реакция (PCR) за генетично модифицирана царевица MON-88Ø17-3 и MON-ØØ81Ø-6, утвърден върху царевица MON-88Ø17-3 x MON-ØØ81Ø-6.

                  —

                  Утвърден върху семена от референтната лаборатория на Общността, създадена по силата на Регламент (ЕО) № 1829/2003, публикуван на адрес http://gmo-crl.jrc.ec.europa.eu/statusofdoss.htm

                  —

                  Референтен материал: AOCS 0406-D (за MON-88Ø17-3), достъпен чрез American Oil Chemists Society на адрес http://www.aocs.org/tech/crm/, и ERM®-BF413 (за MON-ØØ81Ø-6), достъпен чрез Института за референтни материали и измервания към Съвместния изследователски център на Европейската комисия на адрес https://irmm.jrc.ec.europa.eu/rmcatalogue

            д)   Единен идентификатор:

      MON-88Ø17-3 x MON-ØØ81Ø-6.
      е)   Информация, изисквана съгласно разпоредбите на приложение II към Протокола от Картахена по биологична безопасност към Конвенцията за биологично разнообразие:

      Клирингова къща по биобезопасност, регистрационен номер: вж. [попълва се при нотификацията].
      ж)   Условия или ограничения за пускането на пазара, употребата или търговията на продуктите:

      Не се изисква.
      з)   План за мониторинг

      План за мониторинг на въздействието върху околната среда, съобразен с приложение VII към Директива 2001/18/ЕО.
      [Връзка: план, публикуван в Интернет]
      и)   Изисквания за мониторинг след пускане на пазара за употребата на храната за консумация от човека:

      Не се изисква.

         Забележка: Възможно е в бъдеще да се наложат промени на връзките за достъп до необходимите документи. Тези промени ще станат публично достояние чрез актуализиране на регистъра на Общността за генетично модифицираните храни и фуражи.


               26.2.2016

               BG

               Официален вестник на Европейския съюз

               C 75/169

         P7_TA(2013)0292
   Искане за снемане на парламентарния имунитет на Марин льо Пен
   Решение на Европейския парламент от 2 юли 2013 г. относно искане за снемане на имунитета на Марин Льо Пен (2012/2325(IMM))
   (2016/C 075/27)

      Европейският парламент,

               —

               като взе предвид искането за снемане на имунитета на Марин Льо Пен, изпратено на 26 ноември 2012 г. от министъра на правосъдието на Република Франция във връзка с искане от 7 ноември 2012 г. от главния прокурор в Апелационния съд в Лион и обявено на пленарно заседание на 10 декември 2012 г.,

               —

               като изслуша Брюно Голниш, член на ЕП, от името Марин Льо Пен в съответствие с член 7, параграф 3 от Правилника за дейността на ЕП,

               —

               като взе предвид членове 8 и 9 от Протокол № 7 за привилегиите и имунитетите на Европейския съюз и член 6, параграф 2 от Акта за избирането на членове на Европейския парламент чрез всеобщи преки избори от 20 септември 1976 г.,

               —

               като взе предвид решенията на Съда на Европейския съюз от 12 май 1964 г., 10 юли 1986 г., 15 и 21 октомври 2008 г., 19 март 2010 г., 6 септември 2011 г. и 17 януари 2013 г. (1),

               —

               като взе предвид член 26 от Конституцията на Френската република,

               —

               взе предвид член 6, параграф 2 и член 7 от своя правилник,

               —

               като взе предвид доклада на Комисията по правни въпроси (A7-0236/2013),

               А.

               като има предвид, че главният прокурор на Апелационния съд в Лион е поискал снемането на парламентарния имунитет на член на Европейския парламент, Марин Льо Пен, във връзка с правни действия относно предполагаемо престъпление;

               Б.

               като има предвид, че член 9 от Протокол № 7 за привилегиите и имунитетите на Европейския съюз гласи, че членовете на ЕП притежават на територията на тяхната собствена държава имунитетите, предоставяни на членовете на парламента на съответната държава;

               В.

               като има предвид, че в член 26 от Конституцията на Френската република се предвижда, че членове на френския парламент не могат да бъдат предмет на съдебно производство за изразените от тях мнения или подадените от тях гласове при изпълнение на служебните им задължения;

               Г.

               като има предвид, че Марин Льо Пен е обвинена в подбуждане към омраза, дискриминация или насилие срещу група лица въз основа на тяхната религиозна принадлежност, престъпление, предвидено във френското право, а именно в член 24, параграф 8, член 23, параграф 1 и член 42 от Закона от 29 юли 1881 г. и член 93-3 от Закон 82-652 от 29 юли 1982 г., санкциите за което са определени в член 24, параграфи 8, 10, 11 и 12 от Закона от 29 юли 1881 г. и член 131-26, параграфи 2 и 3 от Наказателния кодекс;

               Д.

               като има предвид, че предполагаемото действие няма пряка или очевидна връзка с изпълнението на задълженията на Марин Льо Пен като член на Европейския парламент и не представлява изразено мнение или подаден глас при изпълнението на задълженията й като член на Европейския парламент по смисъла на член 8 от Протокол № 7 за привилегиите и имунитетите на Европейския съюз;

               Е.

               като има предвид, че обвинението няма връзка с позицията на Марин Льо Пен като член на Европейския парламент;

               Ж.

               като има предвид, че няма основание да се подозира съществуването на fumus persecutionis;

               1.

               Реши да снеме имунитета на Марин Льо Пен;

               2.

               Възлага на своя председател незабавно да предаде настоящото решение и доклада на своята компетентна комисия на министъра на правосъдието на Френската република и на Марин Льо Пен.

      (1)  Решение от 12 май 1964 г. по дело 101/63, Wagner/Fohrmann и Krier (Recueil 1964 г., стр. 195), Решение от 10 юли 1986 г. по дело 149/85 Wybot/Faure и други (Recuеil 1986 г., стр. 2403), Решение от 15 октомври 2008 г. по дело T-345/05 Mote/Парламент (Сборник 2008 г., стр. II-2849), Решениe от 21 октомври 2008 г. по съединени дела C-200/07 и C-201/07 Marra/De Gregorio и Clemente (Сборник 2008 г., стр. I-7929), Решение от 19 март 2010 г. по дело T-42/06 Gollnisch/Парламент (Сборник 2010 г., стр. II-1135), Решение от 6 септември 2011 г. по дело C-163/10 Patriciello (Сборник 2011 г., стр. I-7565) и Решение от 17 септември 2013 г. по съединени дела Т-346/11 и Т-347/11 Gollnisch/Парламент (още не е публикувано).


title: Решение (ЕС) 2016/839 на Съвета от 23 май 2016 година относно сключването от името на Европейския съюз на Споразумението за асоцииране между Европейския съюз и Европейската общност за атомна енергия и техните държави-членки, от една страна, и Република Молдова, от друга страна

text:
               28.5.2016

               BG

               Официален вестник на Европейския съюз

               L 141/28

         РЕШЕНИЕ (ЕС) 2016/839 НА СЪВЕТА
   от 23 май 2016 година
   относно сключването от името на Европейския съюз на Споразумението за асоцииране между Европейския съюз и Европейската общност за атомна енергия и техните държави-членки, от една страна, и Република Молдова, от друга страна
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 217 във връзка с член 218, параграф 6, буква а) и член 218, параграф 8, втора алинея, както и член 218, параграф 7 от него,
   като взе предвид предложението на Европейската комисия,
   като взе предвид одобрението на Европейския парламент (1),
   като има предвид, че:

               (1)

               На 15 юни 2009 г. Съветът упълномощи Комисията да започне преговори с Република Молдова за сключването на ново споразумение между Съюза и Република Молдова, което да замени Споразумението за партньорство и сътрудничество (2).

               (2)

               Преговорите бяха успешно приключени и Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна, („споразумението“) беше парафирано на 29 ноември 2013 г.

               (3)

               В съответствие с Решение 2014/492/ЕС на Съвета (3) споразумението беше подписано на 27 юни 2014 г. при условие за сключването му на по-късна дата.

               (4)

               В съответствие с член 218, параграф 7 от Договора за функционирането на Европейския съюз е целесъобразно Съветът да упълномощи Комисията да одобрява измененията на споразумението, които да бъдат приети от Комитета за асоцииране в състав „Търговия“ съгласно член 438, параграф 4 от споразумението, както са предложени от Подкомитета по географските означения съгласно член 306 от споразумението.

               (5)

               Целесъобразно е да бъдат установени съответните процедури за защита на географските означения, на които се предоставя защита по силата на споразумението.

               (6)

               Споразумението не следва да се тълкува като предоставящо права или налагащо задължения, на които може да бъде направено пряко позоваване в съдилищата на Европейския съюз или на държава-членка.

               (7)

               Споразумението следва да бъде одобрено,

         ПРИЕ НАСТОЯЩОТО РЕШЕНИЕ:
   Член 1
   Споразумението за асоцииране между Европейския съюз и Европейската общност за атомна енергия и техните държави-членки, от една страна, и Република Молдова, от друга страна, („споразумението“) се одобрява от името на Съюза (4).
   Член 2
   Председателят на Съвета извършва от името на Съюза нотификацията, предвидена в член 464, параграф 1 от споразумението, за да се изрази съгласието на Съюза да бъде обвързан със споразумението (5).
   Член 3
   За целите на член 306 от споразумението Комисията одобрява от името на Съюза измененията на споразумението, внесени с решения на Подкомитета по географските означения. Когато заинтересованите страни не могат да постигнат съгласие след представени възражения във връзка с дадено географско означение, Комисията приема позиция по този въпрос въз основа на процедурата, установена в член 57, параграф 2 от Регламент (ЕС) № 1151/2012 на Европейския парламент и на Съвета (6).
   Член 4
   1.   Наименование, защитено съгласно подраздел 3 „Географски означения“ на глава 9 от дял V от споразумението, може да бъде използвано от всеки оператор, предлагащ на пазара селскостопански продукти, храни, вина, ароматизирани вина или спиртни напитки, които отговарят на съответната спецификация.
   2.   В съответствие с член 301 от споразумението държавите-членки и институциите на Съюза прилагат предвидената в членове 297—300 от споразумението закрила, включително по искане на заинтересована страна.
   Член 5
   Споразумението не следва да се тълкува като предоставящо права или налагащо задължения, на които може да бъде направено пряко позоваване в съдилищата на Европейския съюз или на държава членка.
   Член 6
   Настоящото решение влиза в сила в деня на приемането му.

      Съставено в Брюксел на 23 май 2016 година.

            За Съвета

            Председател

         F. MOGHERINI

      (1)  Одобрение от 13 ноември 2014 г. (все още непубликувано в Официален вестник).

      (2)  Споразумение за партньорство и сътрудничество между Европейските общности и техните държави-членки и Република Молдова (ОВ L 181, 24.6.1998 г., стр. 3).

      (3)  Решение 2014/492/ЕС на Съвета от 16 юни 2014 г. за подписването, от името на Европейския съюз, и временното прилагане на Споразумението за асоцииране между Европейския съюз и Европейската общност за атомна енергия и техните държави-членки, от една страна, и Република Молдова, от друга страна (ОВ L 260, 30.8.2014 г. стр. 1).

      (4)  Споразумението е публикувано в Официален вестник на Европейския съюз (ОВ L 260, 30.8.2014 г., стр. 3) заедно с решението за подписването му.

      (5)  Датата на влизането в сила на споразумението ще бъде публикувана в Официален вестник на Европейския съюз от Генералния секретариат на Съвета.

      (6)  Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (ОВ L 343, 14.12.2012 г., стр. 1).


title: Решение на Съвета от 12 юни 2017 година относно назначаване на заместник-председателя на Службата на Общността за сортовете растения

text:
               16.6.2017

               BG

               Официален вестник на Европейския съюз

               C 191/12

         РЕШЕНИЕ НА СЪВЕТА
   от 12 юни 2017 година
   относно назначаване на заместник-председателя на Службата на Общността за сортовете растения
   (2017/C 191/02)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 2100/94 на Съвета от 27 юли 1994 г. относно правната закрила на Общността на сортовете растения (1), и по-специално член 43, параграф 3 от него,
   като има предвид, че:

               (1)

               С Решение от 19 март 2012 г. (2) Съветът поднови мандата на г-н Carlos PEREIRA GODINHO като заместник-председател на Службата на Общността за сортовете растения („Службата“).

               (2)

               Мандатът на г-н Carlos PEREIRA GODINHO изтече на 31 март 2017 г.

               (3)

               На 12 април 2017 г., след получаване на становището на Административния съвет на Службата, Комисията предложи г-н Francesco MATTINA като единствен кандидат за поста заместник-председател на Службата,

         ПРИЕ НАСТОЯЩОТО РЕШЕНИЕ:
   Член 1
   1.   Г-н Francesco MATTINA се назначава за заместник-председател на Службата на Общността за сортовете растения („Службата“) за срок от пет години.
   2.   Мандатът на г-н Francesco MATTINA тече от датата, на която той встъпи в длъжност. Председателят и Административният съвет на Службата постигат съгласие за тази дата.
   Член 2
   Председателят на Административния съвет на Службата е упълномощен да подпише трудовия договор с г-н Francesco MATTINA.
   Член 3
   Настоящото решение влиза в сила в деня на приемането му.

      Съставено в Люксембург на 12 юни 2017 година.

            За Съвета

            Председател

         C. CAMILLERI

      (1)  ОВ L 227, 1.9.1994 г., стр. 1.

      (2)  Решение на Съвета от 19 март 2012 г. за подновяване на мандата на заместник-председателя на Службата на Общността за сортовете растения (ОВ C 82, 21.3.2012 г., стр. 6).


title: Решение (ЕС) 2015/1664 на Европейския парламент от 29 април 2015 година относно приключването на сметките на Европейската агенция по лекарствата за финансовата 2013 година

text:
               30.9.2015

               BG

               Официален вестник на Европейския съюз

               L 255/269

      РЕШЕНИЕ (ЕС) 2015/1664 НА ЕВРОПЕЙСКИЯ ПАРЛАМЕНТ
      от 29 април 2015 година
      относно приключването на сметките на Европейската агенция по лекарствата за финансовата 2013 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Европейската агенция по лекарствата за финансовата 2013 година,

                  —

                  като взе предвид доклада на Сметната палата относно годишните отчети на Европейската агенция по лекарствата за финансовата 2013 година, придружен от отговорите на Агенцията (1),

                  —

                  като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2013 година в съответствие с член 287 от Договора за функционирането на ЕС,

                  —

                  като взе предвид препоръката на Съвета от 17 февруари 2015 г. относно освобождаването от отговорност на Агенцията във връзка с изпълнението на бюджета за финансовата 2013 година (05304/2015 — C8-0054/2015),

                  —

                  като взе предвид член 319 от Договора за функционирането на ЕС,

                  —

                  като взе предвид Регламент (ЕО, Eвратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3),

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (4), и по-специално член 208 от него,

                  —

                  като взе предвид Регламент (ЕО) № 726/2004 на Европейския парламент и на Съвета от 31 март 2004 г. за установяване на процедури на Общността за разрешаване и контрол на лекарствени продукти за хуманна и ветеринарна употреба и за създаване на Европейска агенция по лекарствата (5), и по-специално член 68 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (6),

                  —

                  като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (7), и по-специално член 108 от него,

                  —

                  като взе предвид член 94 и приложение V към своя правилник,

                  —

                  като взе предвид доклада на комисията по бюджетен контрол и становището на комисията по околна среда, обществено здраве и безопасност на храните (A8-0075/2015),

         1.

            Констатира, че окончателните годишни отчети на Европейската агенция по лекарствата са приложени към доклада на Сметната палата.

         2.

            Одобрява приключването на сметките на Европейската агенция по лекарствата за финансовата 2013 година.

         3.

            Възлага на своя председател да предаде настоящото решение на изпълнителния директор на Европейската агенция по лекарствата, на Съвета, Комисията и Сметната палата и да осигури публикуването му в Официален вестник на Европейския съюз (серия L).

               Председател

            Martin SCHULZ

               Генерален секретар

            Klaus WELLE

         (1)  ОВ C 442, 10.12.2014 г., стр. 193.

         (2)  Вж. бележка под линия 1.

         (3)  ОВ L 248, 16.9.2002 г., стр. 1.

         (4)  ОВ L 298, 26.10.2012 г., стр. 1.

         (5)  ОВ L 136, 30.4.2004 г., стр. 1.

         (6)  ОВ L 357, 31.12.2002 г., стр. 72.

         (7)  ОВ L 328, 7.12.2013 г., стр. 42.


title: Решение (ЕС) 2016/1177 на Съвета от 12 юли 2016 година за подписването от името на Европейския съюз и временното прилагане на Протокол за изменение на Споразумението между Европейската общност и Княжество Монако относно предвиждане на мерки с равностоен ефект на предвидените в Директива 2003/48/ЕО на Съвета

text:
               20.7.2016

               BG

               Официален вестник на Европейския съюз

               L 195/1

         РЕШЕНИЕ (ЕС) 2016/1177 НА СЪВЕТА
   от 12 юли 2016 година
   за подписването от името на Европейския съюз и временното прилагане на Протокол за изменение на Споразумението между Европейската общност и Княжество Монако относно предвиждане на мерки с равностоен ефект на предвидените в Директива 2003/48/ЕО на Съвета
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 115 във връзка с член 218, параграф 5 и член 218, параграф 8, втора алинея от него,
   като взе предвид предложението на Европейската комисия,
   като има предвид, че:

               (1)

               На 14 май 2013 г. Съветът упълномощи Комисията да започне преговори с Княжество Монако за изменение на Споразумението между Европейската общност и Княжество Монако относно предвиждане на мерки с равностоен ефект на предвидените в Директива 2003/48/ЕО на Съвета (1) (наричано по-нататък „Споразумението“), с цел адаптиране на Споразумението към последните новости в международен план, а именно договореното насърчаване на автоматичния обмен на информация като международен стандарт.

               (2)

               Текстът на Протокола за изменение на Споразумението (наричан по-нататък „Протоколът за изменение“), който е резултат от проведените преговори, отразява надлежно дадените от Съвета указания за водене на преговори, като позволява да се адаптира Споразумението към последните новости в международен план по отношение на автоматичния обмен на информация, а именно „световния стандарт за автоматичен обмен на информация за финансови сметки по данъчни въпроси“, разработен от Организацията за икономическо сътрудничество и развитие (ОИСР). Съюзът, неговите държави членки и Княжество Монако участваха активно в работата на Световния форум на ОИСР и спомогнаха за разработването и прилагането на посочения стандарт. Текстът на споразумението, изменено с Протокола за изменение, е правното основание за прилагане на световния стандарт в отношенията между Съюза и Княжество Монако.

               (3)

               Протоколът за изменение следва да бъде подписан.

               (4)

               Предвид предоставените от Княжество Монако насоки в рамките на Световния форум на ОИСР е целесъобразно Протоколът за изменение да се прилага временно, считано от 1 януари 2017 г. до приключването на процедурите, които са необходими за неговото сключване,

         ПРИЕ НАСТОЯЩОТО РЕШЕНИЕ:
   Член 1
   Разрешава се подписването от името на Съюза на Протокола за изменение на Споразумението между Европейската общност и Княжество Монако относно предвиждане на мерки с равностоен ефект на предвидените в Директива 2003/48/ЕО на Съвета, при условие че бъде сключен посоченият Протокол за изменение.
   Текстът на Протокола за изменение е приложен към настоящото решение.
   Член 2
   Председателят на Съвета е оправомощен да посочи лицето (лицата), упълномощено(и) да подпише(ат) Протокола за изменение от името на Съюза.
   Член 3
   При условията на реципрочност, Протоколът за изменение се прилага временно от 1 януари 2017 г. до приключване на процедурите, които са необходими за неговото сключване.
   Председателят на Съвета, от името на Съюза, уведомява Княжество Монако за неговото намерение да прилага Протокола за изменение временно, при условията на реципрочност, считано от 1 януари 2017 г.
   Член 4
   Настоящото решение влиза в сила в деня на приемането му.

      Съставено в Брюксел на 12 юли 2016 година.

            За Съвета

            Председател

         P. KAŽIMÍR

      (1)  ОВ L 19, 21.1.2005 г., стр. 55.


title: 2014/854/ЕС: Решение на Съвета от 7 ноември 2014 година за определяне на позицията, която да се заеме от името на Европейския съюз в рамките на Административния комитет на Икономическата комисия за Европа на Организацията на обединените нации относно новия проект на правило за страничния удар в стълб и проекта за изменение на същото правило

text:
               29.11.2014

               BG

               Официален вестник на Европейския съюз

               L 344/20

         РЕШЕНИЕ НА СЪВЕТА
   от 7 ноември 2014 година
   за определяне на позицията, която да се заеме от името на Европейския съюз в рамките на Административния комитет на Икономическата комисия за Европа на Организацията на обединените нации относно новия проект на правило за страничния удар в стълб и проекта за изменение на същото правило

      (2014/854/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 114 във връзка с член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               С Решение 97/836/ЕО (1) на Съвета Съюзът се присъедини към Споразумението на Икономическата комисия за Европа на Организацията на обединените нации (ИКЕ на ООН) за приемане на единни технически предписания за колесните превозни средства, оборудване и части, които могат да се монтират и/или да се използват на колесните превозни средства, и условията за взаимно признаване на одобренията, получени въз основа на тези предписания („Ревизирано споразумение от 1958 година“).

               (2)

               Стандартизираните изисквания на новия проект на правило на ИКЕ на ООН относно единни предписания за одобряването на превозни средства по отношение на техните показатели при страничен удар в стълб, както и на проекта на изменение на новия проект на правило на ИКЕ на ООН относно единни предписания за одобряването на превозни средства по отношение на техните показатели при страничен удар в стълб, са предназначени за премахване на техническите пречки пред търговията с моторни превозни средства и техните компоненти между Договарящите се страни по Ревизираното споразумение от 1958 г. и за гарантиране, че тези превозни средства и компоненти осигуряват високо ниво на безопасност и защита.

               (3)

               Целесъобразно е да се определи позицията, която да се възприеме от името на Съюза в Административния комитет по Ревизираното споразумение от 1958 г. във връзка с приемането на посочения проект на правило на ИКЕ на ООН и във връзка с проекта за изменение на същото правило,

         ПРИЕ НАСТОЯЩОТО РЕШЕНИЕ:
   Член 1
   Позицията, която да се заеме от името на Европейския съюз в Административния комитет по Ревизираното споразумение от 1958 г., е да гласува в подкрепа на новия проект на правило на ИКЕ на ООН за единни предписания за одобряване на превозни средства по отношение на техните показатели при страничен удар в стълб, съдържащ се в документ ECE TRANS/WP.29/2014/79, както и на проекта на изменение на същото правило, съдържащ се в документ ECE TRANS/WP.29/2014/80.
   Член 2
   Настоящото решение влиза в сила в деня на приемането му.

      Съставено в Брюксел на 7 ноември 2014 година.

            За Съвета

            Председател

         P. C. PADOAN

      (1)  Решение 97/836/ЕО на Съвета от 27 ноември 1997 г. с оглед на присъединяването на Европейската общност към Спогодбата на Икономическата комисия за Европа на Организацията на обединените нации за приемане на единни технически предписания за колесните превозни средства, оборудване и части, които могат да се монтират и/или да се използват на колесните превозни средства, и условията за взаимно признаване на одобренията, получени въз основа на тези предписания (Ревизирано споразумение от 1958 година) (ОВ L 346, 17.12.1997 г., стр. 78).